Rikunarita-ORG/Wikinium huggingface dataset:
# Poľská filozofia

**Poľská filozofia** je národná filozofia, súčasť európskej filozofie rozvíjajúca sa na území Poľska.

Významným momentom jej rozvoja je založenie Krakovskej univerzity
(1364). V 15. storočí dochádza k rozkvetu poľskej scholastiky (Matúš z Krakova).

## Predstavitelia

* Kazimierz Ajdukiewicz
* Józef Maria Bocheński
* Edward Dembowski
* Czesław Głombik
* Józef Hoene-Wroński
* Ján Pavol II.
* Tadeusz Kotarbiński
* Jan Legowicz
* Władysław Stróżewski
* Bogdan Suchodolski
* Stanislaw Vincenz

## Pozri aj

* európska filozofia
* Jagelovská univerzita
* poľská kultúra

## Externé odkazy

* FILIT – zdroj, z ktorého pôvodne čerpal tento článok.
# Ruská filozofia

**Ruská filozofia** je filozofia ruského národa, súčasť európskej filozofie so silnou náboženskou tradíciou (pravoslávie) a výrazným zastúpením marxistickej filozofie (pozri: sovietska filozofia); sebareflexívna súčasť ruskej kultúry.

V 10. stor. - 17. stor. sa ruské filozofické myslenie vyvíjalo v podmienkach feudalizmu, keď sa predstavy o človeku a svete zlaďovali s náboženstvom.

Pred zavedením kresťanstva (10. stor.) dominoval na Rusi pohanský svetonázor, úzko spätý so zbožštením prírodnych síl. Po Októbrovej revolúcii postupne ruská filozofia z veľkej časti ustrnula alebo sa premenila na stranícku doktrínu.

## Smery, prúdy, školy

* bohohľadačstvo
* bohotvorcovstvo
* boľševizmus
* legálny marxizmus
* menševizmus
* slavianofilstvo
* vechovstvo

## Pozri aj

* sovietska filozofia
* ľubomúdri
* pravoslávie

## Zdroje

* Zeňkovskij, V. V.: *Istorija russkoj filosofii*, 1991.
* FILIT – zdroj, z ktorého pôvodne čerpal tento článok.

## Ďalšia literatúra

* PRUŽINEC, Tomáš: *Viviparia ruskej personalistickej filozofie.* Prešov: Vydavateľstvo Michala Vaška, 2018. ISBN 978-80-8198-024-4.
* PRUŽINEC, Tomáš - GALLO, Ján: *Berďajev - Frank - Iľjin. Traja myslitelia ruskej personalistickej filozofie.* Nitra: Univerzita Konštantína Filozofa v Nitre, 2018. ISBN 978-80-558-1283-0.
* FLOROVSKIJ, Georgij Vasiljevič. *Cesty ruské teologie*. Preklad Iveta Juranová. Vyd. 1. Olomouc : Refugium Velehrad-Roma, 2015. 679 s. (Studie; zv. XXXIII.) ISBN 978-80-7412-165-4.
* JAKOVENKO, Boris Valentinovič. *Dějiny ruské filosofie*. Preklad Ferdinand Pelikán. Praha : Slovanský ústav, 1939. 562 s. (Rukověti Slovanského ústavu v Praze; zv. IV.)
* LOSSKIJ, Nikolaj Onufrijevič. *Dějiny ruské filosofie*. Preklad Alan Černohous. Vyd. 1. Olomouc : Refugium Velehrad-Roma, 2004. 663 s. (Studie; zv. 17.) ISBN 80-86715-26-4.
* MEŇ, Alexander. *Ruská náboženská filozofia*. Preklad Ján Komorovský. 1. vyd. Bratislava : Kalligram, 2005. 231 s. (Filozofia do vrecka.) ISBN 80-7149-742-8.
# Sussex (Anglicko)

|  |
| --- |
| **Tradičné grófstvo Sussex** |
|  |
| Geografia |
| **Rozloha** - Celkovo - % Vody | Poradie 13. 933 269 akrov ? % |
| Hlavné mesto | Lewes |
| Chapman code | SSX |
| {{{Podrobný obrázok}}} |

**Sussex** je tradičné grófstvo v Anglicku, dnes nahradené grófstvami West Sussex a East Sussex, a jednostupňovým celkom Brighton & Hove.

Jeho územie približne zodpovedalo územiu starého Kráľovstva Sussex.

|  |  |
| --- | --- |
|  | Britský portál |
# Púšť

Saharská púšť.
Atacamská púšť.
Negevská púšť
**Púšť** je krajinná forma alebo región, na ktorom sa vyskytuje veľmi málo vodných zrážok – menej než 250 mm ročne. 14% Zeme tvoria púšte. Púšte majú povesť, že je na nich veľmi málo života. V porovnaní s vlhšími regiónmi to môže byť pravda, ale v skutočnosti sa na púšťach často vyskytuje bohatý život, ktorý zvyčajne ostáva skrytý (hlavne počas denného svetla), aby si zachoval vlhkosť. Približne jednu tretinu zemského povrchu tvoria púšte.

## Delenie púští

Podľa veľkosti púštneho materiálu rozoznávame:

* erg (arabsky areg) – piesková púšť na Sahare. Nánosy naviateho piesku sú veľmi hrubé a súvislé a tvoria pieskové more. Vetrom vznikajú dlhé priečne presypy, ktoré sa sťahujú, časté sú aj barchany. Všetok jemnejší prachový materiál odvial vietor. Pieskové moria sa sústreďujú najmä okolo väčších masívov kryštalických hornín, ktoré ich zásobujú zvetralinami. Ak nie je hrúbka pieskov veľká, vyskytujú sa v ergu rastliny (trvalky a kríky), ktoré zadržujú pieskom. Ergy zaberajú 1/9 celkovej plochy Sahary, ostatné časti patria k iným typom púšte. Pieskové púšte typu ergov sa v strednej Ázii nazývajú *kum*. Rozlišujú sa:
	+ mladé, vyvíjajúce sa ergy (juhozápad Mauritánie), kde sa barchany pohybujú v priemere o 100 metrov ročne
	+ staré, relatívne stabilné ergy (Veľký západný erg)
	+ zanikajúce ergy, z ktorých vietor odnáša piesočný materiál do iných oblastí (západná časť Veľkého východného ergu)
	+ mŕtve ergy, ktorých vývoj sa zastavil a rastlinstvo ich stabilizovalo
* serir – štrkovitá púšť
* hamada – kamenistá púšť
* malal post
* dergen post
* filet dord

## Rozšírenie púští

V Köppenovej klasifikácii podnebia sú púšte označované skratkou BWh (horúce púšte) alebo BWk (mierne púšte).
Púšte sú pri dnešnom rozšírení kontinentov väčšinou rozmiestnené medzi rovníkom a 40° zemepisnej šírky. Z dnešných púští sú to Gobi (Mongolsko), Atacama (Čile), Sahara (Afrika).

## Život

Kaktusy ako aj iné rastliny, ktoré sa vyskytujú na púštiach majú korene veľmi hlboko v pôde, na zachytávanie spodnej vlhkosti. Rastú od seba vo väčších vzdialenostiach aby mohli čo najlepšie využiť vodu (resp. aby sa o ňu nemuseli deliť s ostatnými rastlinami).

## Iné projekty

WikicitátyCommons* Wikicitáty ponúkajú citáty od alebo o **púšť Commons ponúka multimediálne súbory na tému **púšť**.
# Psychopatia

**Psychopatia** je nevyvážená, neharmonická osobnosť, u ktorej niektoré črty sú príliš zdôraznené a iné potlačené; mimoriadne pestrá škála prejavov od povahových odchyliek neškodného čudáctva až po násilné antisociálne správanie. V užšom zmysle ide o osobnosť s poruchou sociability (dissociálna osobnosť), podľa MKCH-10 diagnóza F60.2 a radí sa medzi Poruchy osobnosti a správania dospelých

## Externé odkazy

* FILIT – zdroj, z ktorého pôvodne čerpal tento článok.
# Quentin Bryceová

|  |
| --- |
| Quentin Bryceová |
| austrálska právnička a politička |
|  |
| Narodenie | 23.12.194223. december 1942 (83 rokov) Brisbane, Austrália |
| Alma mater | University of Queensland |
| Podpis |  |
| Odkazy |
| Commons |  Quentin Bryceová |
|

|  |  |
| --- | --- |
|  |  Biografický portál |

 |

**Quentin Alice Louise Bryceová** (rodená **Strachanová**; \* 23. december 1942, Brisbane, Austrália) je austrálska právnička a politička, bývalá generálna guvernérka Austrálie.

## Kariéra

Väčšinu svojej kariéry strávila v školstve, v roku 1968 bola ako prvá žena v histórii prijatá medzi učiteľov na University of Queensland, kde pôsobila do roku 1983.

Roku 2003 bola vymenovaná guvernérkou štátu Queensland vo funkcii do roku 2008. 13. apríla 2008 ju premiér Kevin Rudd menoval po formálnom súhlase Jej Veličenstva Alžbety II. generálnou guvernérkou Austrálie.

5. septembra 2008 zložila prísahu a nahradila svojho predchodcu Michaela Jefferyho ako prvá žena na tomto poste. Funkciu vykonávala do 28. marca 2014, kedy zložil prísahu jej nástupca Sir Peter Cosgrove.

## Referencie

* *Tento článok je čiastočný alebo úplný preklad článku Quentin Bryceová na českej Wikipédii.*

## Iné projekty

Commons* Commons ponúka multimediálne súbory na tému **Quentin Bryceová**
# Black Mountain Tower

|  |
| --- |
| **Black Mountain Tower** |
|  |
|  |
| **Informácie** |
|  |
| **Status** | V prevádzke |
| **Začiatok stavby** |  |
| **Koniec stavby** | 1980 |
| **Otvorenie** | 15. máj 1980 |
| **Výška** |
| **Anténa/veža** | 195,2 m |
| **Strecha** | 159 m |
| **Najvyššia vyhliadka** | 80,8 m |
| **Iné vyhliadky** | 74,6 m, 66,1 m (vonkajšia), 62 m (vonkajšia), 58,5 m (observatórium), 54 m (reštaurácia *Alto*), 42,7 m, 30,5 m |

**Black Mountain Tower**, väčšinou známa aj ako **Telstra Tower**, prípadne **Telecom Tower** je 195,2 metrov vysoká televízna veža stojaca na vrchu Black Mountain pri hlavnom meste Austrálie, Canberre. Je v nej otáčajúca sa reštaurácia *Alto*.

## História

História veže siaha až do roku 1970. V tomto roku spoločnosť Telecom Australia požiadala Ministerstvo bývania a stavebníctva o postavenie televíznej veže na vrchu Black Mountain. Žiadosť bola splnená a vežu neskôr navrhol William H. Wilson. Stavba veže stála 16 miliónov austrálskych dolárov, čo zodpovedá asi 13 miliónom eurám.

Nakoniec veža bola dostavaná v roku 1980 a otvorená bola vtedajším predsedom vlády Malcolmom Fraserom ten istý rok 15. mája.

## Vyhliadky

Veža má niekoľko vyhliadok, avšak nižšie položených ako niektoré iné veže Austrálie, ako napr. Sydney Tower, ale zato ich má viac:

* najvyššia - 80,8 m
* 74,6 m
* 66,1 m - vonkajšia
* 62 m - vonkajšia
* 58,5 m - observatórium
* 54 m - otáčajúca sa reštaurácia *Alto*
* 42,7 m
* 30,5 m

Vyhliadky ročne navštívi 430 tisíc ľudí. Kvôli vyhliadkam bola členom World Federation of Great Towers.

## Galéria

* Veža v noci
* Pohľad z vtáčej perspektívy
* Pohľad na horu z jazera Burley Griffin
* Pohľad na Canberru
* Pohľad z Canberry

## Referencie

## Zdroj

* História veže Archivované 2017-02-15 na Wayback Machine

*Tento článok je čiastočný alebo úplný preklad článku Black Mountain Tower na anglickej Wikipédii.*
# Rádioterapia

Rádioterapia
**Rádioterapia** alebo **ožarovanie** je liečenie ochorení ľudského organizmu pomocou ionizačného žiarenia. Používa sa hlavne pri liečbe onkologických ochorení. Základným princípom rádioterapie je ožarovanie karcinómu pomocou rádioaktívneho žiarenia , ktoré pôsobí cielenie najmä v oblasti kde je karcinóm a čo najmenej v okolitých zdravých tkanivách. Rozlišujeme dva základné typy rádioterapie:

* ožarovanie externým lúčom - lúč žiarenie pôsobí zo zdroja žiarenia umiestneného mimo tela pacienta
* brachyterapiu - zdroj žiarenia je lokálne umiestnený v tkanivách pacienta v oblasti karcinómu

Každý z týchto typov je vhodný pre iné typy karcinómov.

Prvými zariadeniami v teleterapii boli v dobe medzi svetovými vojnami terapeutické roentgenové ožarovače, ku ktorým sa privádzalo vysoké urýchľovacie napätie až do 400 kV. Podľa použitého napätia sa označovali tieto ožarovacie systémy ako ortovoltážne (10-100 kV) alebo kilovoltážne terapie (100-400kV).

V 50. rokoch boli zostrojené prvé ožarovače pre hĺbkové ožarovanie. Veľké množstvo rádioaktívnej látky (kobalt-60, cézium-137) bolo uzavreté v hlavici tienenej ochudobneným uránom a pre ožarovanie sa automaticky vysúvalo do ožarovacieho tubusu. Kobaltové ožarovače sa ešte v niektorých krajinách používajú (lacné a účinné), céziové ožarovače už vôbec. Rádioaktívny kobalt sa využíva aj v Leksellovom gama-noži.

V dnešnej dobe je kľúčovým zariadením pre teleterapiu lineárny urýchľovač. Na ožarovanie sa využívajú elektróny, ktoré sa získavajú z tzv. "elektrónového dela" (electron gun, angl.) a v urýchľovacej štruktúre sa urýchľujú požadovanú energiu od 4 do 20 MeV. Sú vhodné na povrchovo uložené nádory, napr. nádory kože , resp. lymfatické uzliny uložené tesne pod povrchom.
Zabrzdením elektrónov na wolfrámovom terčíku vzniká brzdné žiarenie X s energiami 6,10,18 MeV, ktoré sú vhodné na ožarovanie hlbšie uložených nádorov v oblasti hlavy, krku, hrudníka, brucha panvy a končatín, nakoľko majú väčší hĺbkový dosah žiarenia.

## Externé odkazy

* FILIT – zdroj, z ktorého pôvodne čerpal tento článok.
* ISBN-13: 978-80-210-8984-6 V. Mornstein
# Woolworth Building

| Woolworth Building |
| --- |
|  |
| Prvenstvo |
| Titul | Najvyššia budova na svete od 1913 do 1930 |
| Predtým | Metropolitan Life Insurance Company Building |
| Potom | 40 Wall Street |
| Poloha |
| Štát | USA |
| Mesto | New York City |
| Súradnice | ﻿ / ﻿ |
| Technické parametre |
| Výška strechy | 241 m |
| Počet podlaží | 57 |
| Cena | 13,5 milióna USD |
| Základné informácie |
| Architekt | Cass Gilbert |
| Sloh | Neogotika |
| Vlastník | Witkoff Group |
| Využitie | Administratívna budova |
|  |
| Výstavba | 1910 – 1913 |
| Odkazy |
| Adresa | 233 Broadway |

**Woolworth Building** je jeden z najstarších a najslávnejších mrakodrapov v New Yorku. Viac než 90 rokov po jeho skonštruovaní je ešte stále jeden z 50 najvyšších v USA a tiež jeden z 20 najvyšších v New Yorku. V roku 1966 ju pridali k Národným historickým pamiatkám.

57-poschodovú budovu postavili v rokoch 1910 – 1913 v neogotickom štýle. Navrhol ju architekt Cass Gilbert na príkaz Franka Woolwortha ako nové sídlo spoločnosti. Náklady na výstavbu predstavovali vtedajších 13 500 000 USD. S výškou 241 m (pôvodne sa plánovalo 190,5 m) bola najvyššou budovou sveta až do roku 1930, kedy postavili 40 Wall Street.

## V kultúre

Budova sa objavila vo filmoch Kramerová verzus Kramer, Začarovaní, Cloverfield, ale najmä Fantastické zvery a ich výskyt (film), v ktorom sa stala sídlom Čarodejníckeho kongresu USA (tzv. MACUSA, z orig. "Magical Congress of USA").

## Referencie

## Iné projekty

Commons* Commons ponúka multimediálne súbory na tému **Woolworth Building**

| Rekordy |
| --- |
| Predchodca **Metropolitan Life Insurance Company Building 213 m** | **Najvyššia budova svetaWoolworth Building** 1913-1930 241 m | Nástupca **40 Wall Street 283 m** |
| **Najvyššia budova Severnej AmerikyWoolworth Building** 1913-1930 241 m |
| **Najvyššia budova USAWoolworth Building** 1913-1930 241 m |
| **Najvyššia budova New YorkuWoolworth Building** 1913-1930 241 m |
# Bowery

Pohľad na sever smerom z Houston Street
**Bowery** je ulica a štvrť v južnej časti Manhattanu. Zo severu ju ohraničuje East Houston Street, z východu hraničí so štvrťou Lower, kde ju ohraničuje Clinton Avenue, z juhu končí na Delancey Street, kde sa aj nachádza významné Tenementské múzeum a zo západu končí Bowery, ktorá sa neskôr, na Midtown Manhattane, mení na Fourth Avenue.
# Charlie Parker

| Charlie Parker |
| --- |
|  Charlie Parker v roku 1947 |
| Základné informácie |
| Popis umelca | altsaxofonista a zakladateľ bebopu |
| Narodenie | 29. august 1920 Kansas City, Kansas, USA |
| Úmrtie | 12. máj 1955 (34 rokov) New York, USA |
| Žáner | džez, bebop |
| Hrá na nástrojoch | saxofón |
| Webstránka | charliebirdparker.com |
|

|  |  |
| --- | --- |
|  |  Hudobný portál  Biografický portál |

 |

**Charlie Parker** (\* 29. august 1920, Kansas City, Kansas, USA – † 12. máj 1955, New York, USA), známy aj ako „Bird“ či „Yardbird“, bol americký altsaxofonista, ktorý stál pri zrode bebopu.

## Životopis

Narodil 29. augusta 1920 v Kansas City. Bol ovplyvnený mnohými jazzovými hudobníkmi, ktorí tam pôsobili. Ako jedenásťročný začal hrať na saxofón. Stále cvičil a zdokonaľoval sa. V sedemnástich rokoch začal hrať s Kansas City Band of Buster Smith. Dva roky strávil v New Yorku, kde mohol pozorovať pokročilejších muzikantov. Síce sa v roku 1940 vrátil späť do Kansas City, kde dva roky spolupracoval s Jay McSann's Big Band, ale New York ho príliš lákal.

Roku 1943 sa pripojil k Earl Hines' Band a potom k skupine Billy Eckstina, ktorý sa odpojil od Hinesa. Obe tieto skupiny stáli na vrchole novej jazzovej vlny. V tom čase Charlie navštevoval aj Harlem a jeho jam session s Thelonious Monkom a Kenny Clarkom.

Významný zlom prišiel o dva roky neskôr, kedy Charlie nahral sériu nahrávok, ktoré definovali nový druh muziky. Parker sa na konci roku 1945 vydal spoločne s trumpetistom Gillespiem do Kalifornie. Ich tamojší pobyt skončil katastrofálne. Západné publikum nenašlo zaľúbenie v bebope, Parker s Gillespiem sa neustále hádali a Parker nakoniec spadol do drogových problémov. V júli 1946 utrpel duševný kolaps a museli ho hospitalizovať na sedem mesiacov v Camarillo State Hospital (Kalifornia).

Po prepustení však znova dosiahol svoju vrcholnú formu. Vrátil sa do New Yorku, kde spoločne s bubeníkom Maxom Roachom a trumpetistom Milesom Davisom založil skupinu. V tom čase bol Parker najvplyvnejším a najslávnejším jazzovým muzikantom. Jeho jazzový vzostup kontrastoval s jeho osobným úpadkom. Heroínová a alkoholová závislosť ho ničila. V roku 1949 však podnikol svoje najslávnejšie turné po Európe.

Počas 50. rokov pokračoval s úžasnou hudbou, opätovne sa stretol s Gillespiem. Jeho správanie však bolo stále nevyspytateľnejšie. Potom, ako mu zomrela dcéra Pree, si siahol na svoje dno. V depresii a s narušeným zdravím našiel útočisko v newyorskom byte jazzovej patrónky, barónky Nica de Konigswater, kde 12. mája 1955 zomrel na krvácanie spôsobené zápalom pľúc.

## Iné projekty

Commons* Commons ponúka multimediálne súbory na tému **Charlie Parker**
# Enterprise (raketoplán)

| **Raketoplány** |
| --- |
|  **americkéEnterprise* (na atmosférické skúšky)
* *Pathfinder* (na pozemné skúšky)
* *Columbia* (zničený v roku 2003)
* *Challenger* (zničený v roku 1986)
* *Discovery* (vyradený v roku 2011)
* *Atlantis* (vyradený v roku 2011)
* *Endeavour* (vyradený v roku 2011)

 **sovietskeBuran* (vyradený, poškodený v roku 2002)
* *Ptička* (nedokončený)
* *2.01* (nedokončený)
* *2.02* (rozobratý)
* *2.03* (rozobratý)
 |

*Enterprise* počas letu, 1977
Raketoplán Enterprise (OV-101) bol prvý americký raketoplán postavený pre NASA v rámci programu Space Shuttle.

## Vznik

Raketoplán sa mal najskôr volať *Constitution* (ústava), ale pretože fanúšikovia sci-fi seriálu *Star Trek* zorganizovali petíciu, vďaka ktorej sa jeho názov nakoniec zmenil na *Enterprise*, podľa názvu kozmickej lode zo seriálu, slávnostnej ceremónie uvedenia stroja do prevádzky sa okrem toho zúčastnili aj herci zo seriálu.

*Enterprise* slúžil hlavne na testovacie lety, celkom sa testoval 9 mesiacov v roku 1977, počas ktorých sa preverili základné aspekty letu raketoplánov, vyskúšal sa aj systém prepravy raketoplánu v atmosfére pomocou špeciálneho lietadla. (Raketoplán je umiestnený na lietadle – upravenom Boeing 747, obidva stroje tak letia spolu, ale sú poháňané iba motorom lietadla.) Najprv lietal bez posádky (osem letov vo februári 1977) – vtedy sa hlavne merala charakteristika letu a aerodynamika, neskôr s dvojčlennou posádkou (osem letov medzi júnom a septembrom 1977). Do vesmíru však nikdy neletel.

## 80. a 90. roky

*Enterprise* nahradili novšie raketoplány, ako *Columbia*, *Challenger* a *Discovery*. Ich technológia a prístroje boli už bezpečnejšie a spoľahlivejšie, takže *Enterprise* bol stiahnutý z prevádzky. Napriek tomu sa niektoré jeho súčiastky použili na tieto raketoplány. Potom *Enterprise* absolvoval cestu po západnej Európe, kde bol predstavený širokej verejnosti. V roku 1985 sa stal majetkom Smithsonianskeho múzea vo Washingtone, kde bol vystavený ako múzejný exponát. Od roku 2012 je vystaveny v samostatnom pavilone na lietadlovej lodi Uss Intrepid v New Yorku.

## Iné projekty

Commons* Commons ponúka multimediálne súbory na tému **Enterprise (raketoplán)**

|  |  |
| --- | --- |
|  | Kozmonautický portál |
# AXA Center

Pohľad na budovu z GE Building
**AXA Center** (skôr *The Equitable Tower* alebo *Equitable Center West*) je mrakodrap na Siedmej Avenue v Manhattane, New York.

Túto postmodernú budovu navrhol americký architekt Edward Larrabee Barnes a jej výstavba prebiehala v rokoch 1985 – 1986. Má 54 podlaží s plochou 142 660 m2 a výšku 229,3 metrov. Budovu z veľkej časti zaberá medzinárodná spoločnosť AXA.

## Pozri aj

* Zoznam najvyšších budov v New Yorku

## Iné projekty

Commons* Commons ponúka multimediálne súbory na tému **AXA Center**

## Externé odkazy

* Záznam v databáze SkyscraperPage
* Záznam v databáze Emporis

## Zdroj

*Tento článok je čiastočný alebo úplný preklad článku AXA Center na českej Wikipédii.*
# Broadway theatre

The Golden Theatre, Bernard B. Jacobs Theatre, Gerald Schoenfeld Theatre a Booth Theatre na West 45th Street v manhattanskom Theater District
**Broadway theatre**, viac známe ako **Broadway**, poukazuje na divadelné predstavenia prezentované v 41 profesionálnych minimálne 500-miestnych divadlách umiestnených v Theater District a Lincoln Center pozdĺž Broadway v Midtown Manhattane v New Yorku. Spolu s London's West End theatre je Broadway theatre široko považované za najvyššiu úroveň komerčného divadla v anglicky hovoriacom svete.

Najväčšiu časť predstavení na Broadwayi tvoria muzikály.

## Zdroj

*Tento článok je čiastočný alebo úplný preklad článku Broadway theatre na anglickej Wikipédii.*
# Steve Martin

| Steve Martin |
| --- |
|  |
| **Celé meno** | Stephen Glenn Martin |
| **Narodenie** | 14.8.194514. august 1945 (80 rokov) Waco, Texas, USA |
| **Manželka** | Victoria Tennant (1986-1994) Anne Stringfield (2007-) |
| **Oficiálna webstránka** | www.SteveMartin.com |
|  |
| **Ocenenia** |
| **Cena Emmy** |
| 1969 *The Smothers Brothers Comedy Hour* |
| **Ostatné ocenenia** |
| American Comedy Awards 2000-Celoživotné dielo |
|

|  |  |
| --- | --- |
|  |  Filmový portál  Biografický portál |

 |

**Steven Glenn Martin** (\* 14. august 1945, Waco, Texas, USA) je americký herec, komik, hudobník a skladateľ.

## Filmografia

* *The Absent-Minded Waiter* (1977)
* *Sgt. Pepper's Lonely Hearts Club Band* (1978)
* *The Muppet Movie* (1979)
* *The Kids Are Alright* (1979) (dokument)
* *The Jerk* (1979) (also writer)
* *Pennies from Heaven* (1981)
* *Dead Men Don't Wear Plaid* (1982) (tiež scenárista)
* *The Man with Two Brains* (1983) (tiež scenárista)
* *The Lonely Guy* (1984)
* *All of Me* (1984)
* *Movers & Shakers* (1985)
* *¡Three Amigos!* (1986) (tiež producent)
* *Little Shop of Horrors* (1986)
* *Roxanne* (1987) (tiež producent)
* *Planes, Trains & Automobiles* (1987)
* *Dirty Rotten Scoundrels* (1988)
* *Parenthood* (1989)
* *My Blue Heaven* (1990)
* *L.A. Story* (1991) (tiež producent)
* *Father of the Bride* (1991)
* *Grand Canyon* (1991)
* *HouseSitter* (1992)
* *Leap of Faith* (1992)
* *A Simple Twist of Fate* (1994) (tiež producent)
* *Mixed Nuts* (1994)
* *Father of the Bride Part II* (1995)
* *Sgt. Bilko* (1996)
* *The Spanish Prisoner* (1997)
* *The Prince of Egypt* (1998) (voice: Hotep)
* *The Out-of-Towners* (1999)
* *Bowfinger* (1999) (also writer)
* *The Venice Project* (1999) (Cameo)
* *Fantasia 2000* (1999)
* *Thin Ice* (2000)
* *Joe Gould's Secret* (2000)
* *Novocaine* (2001)
* *Bringing Down the House* (2003)
* *Looney Tunes: Back in Action* (2003)
* *Cheaper by the Dozen* (2003)
* *Jiminy Glick in Lalawood* (2004) (Cameo)
* *Shopgirl* (2005) (tiež producent)
* *Cheaper by the Dozen 2* (2005)
* *Ružový panter* (2006)
* *Ružový panter2* (2008) (oficiálne oznámené MGM)

## Externé odkazy

* Oficiálna webstránka
* Steve Martin v Internet Movie Database (po anglicky)
# Internet Archive

Logo Internet Archive.
**Internet Archive** je nezisková digitálna knižnica a databáza, sídliaca v San Franciscu v USA, ktorej cieľom je „*umožniť univerzalny prístup ku všetkým poznatkom*“. Poskytuje voľný a verejný prístup k zbierkam zdigitalizovaných materiálov, vrátane stránok, softvérových aplikácií a hier, hudby a videa, a takmer troch miliónov voľne prístupných kníh. V októbri 2016 mala kolekcia Internet Archive 15 petabajtov dát. Okrem funkcie digitálneho archívu sa organizácia zaoberá aktivitami na propagáciu slobodného a otvoreného internetu.

Internet Archive umožňuje verejnosti nahrávať a sťahovať digitálny materiál zo svojej databázy. Väčšina jeho údajov je však zhromažďovaná automaticky webovými robotmi, ktoré pracujú na zachovaní čo najviac z verejného obsahu siete ako je to len možné. Archív s názvom Wayback Machine obsahuje viac ako 406 miliárd webových stránok (stav január 2020). Archív tiež dohliada na jeden z najväčších svetových projektov digitalizácie kníh.

Archív založil Brewster Kahle v máji 1996 ako neziskovú organizáciu v USA. Sídli v San Franciscu, dátové centrá sa nachádzajú 3 Kalifornských mestách San Francisco, Redwood City a Richmonde. Kvôli snahe zálohovať informácie sa kópie niektorých kolekcií umiestňujú aj do Bibliotheca Alexandrina v Egypte a do Amsterdamu v Holandsku. Organizácia má približne 200 zamestnancov, z ktorých väčšina pracuje v centrách zameraných na skenovanie kníh. Ročný rozpočet organizácie je 10 miliónov amerických dolárov, ktoré sú získavané z rôznych zdrojov a príjmov, partnerstiev, grantov, darov a Kahle-Austinovej nadácie.

## Referencie

## Iné projekty

Commons* Commons ponúka multimediálne súbory na tému **Internet Archive**

## Zdroj

*Tento článok je čiastočný alebo úplný preklad článku Internet Archive na anglickej Wikipédii.*